बीसलपुर। प्रदेश शासन ने बेसिक शिक्षा कर्मी ज्ञानेंद्र कुमार द्वारा की गई शिकायत की जांच यहां के सीओ तौकीर हुसैन को सौंपी है। उन्होंने प्रदेश शासन को भेजे शिकायती पत्र में कहा था कि गांव के ही कुछ दबंगों ने गांव बिहारीपुर कुमिरखा स्थित उनकी जमीन और घर पर अवैध कब्जा कर लिया है। दबंग जमीन और घर से अवैध कब्जा छोड़ने के एवज में उससे बीस लाख रुपए मांग रहे हैं। पत्र में यह भी कहा गया है कि जमीनी विवाद में उनकी जान को खतरा है, इसलिए लाइसेंसी बंदूक प्राप्त करने के लिए कई बार आवेदन किया, लेकिन आज तक उनका शस्त्र लाइसेंस स्वीकृत नहीं हुआ है। पत्र में उसकी जमीन और घर से अवैध कब्जा हटवाने, दबंगों के विरुद्ध कार्रवाई कराने और शस्त्र लाइसेंस तत्काल स्वीकृत कराने की मांग की गई है।